30. 11.87 Επίσημη Εφημερίδα των Ευρωπαϊκών Κοινοτήτων Αριθ. C 319/27 
Γνωμοδότηση για την πρόταση οδηγίας του Συμβουλίου για την τροποποίηση της οδηγίας 
85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά 
ορισμένων οδικών οχημάτων(') 
(87/C 319/09) 
Στις 11 Ιουνίου 1987, σύμφωνα με τις διατάξεις του άρθρου 75 της Συνθήκης για την ίδρυση της 
Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση 
της Οικονομικής και Κοινωνικής Επιτροπής για την παραπάνω πρόταση. 
Το τμήμα μεταφορών και επικοινωνιών στο οποίο ανατέθηκε η προετοιμασία των σχετικών 
εργασιών υιοθέτησε τη γνωμοδότηση του στις 9 Σεπτεμβρίου 1987, με βάση την έκθεση του 
εισηγητή κ. Bleser. 
Η Οικονομική και Κοινωνική Επιτροπή κατά τη 248η σύνοδο ολομέλειας της (συνεδρίαση της 
23ης Σεπτεμβρίου 1987), υιοθέτησε ομόφωνα την ακόλουθη γνωμοδότηση: 
1. Εισαγωγή 
1.1. Σύμφωνα με την οδηγία 85/3/ΕΟΚ της 19ης Δεκεμ­
βρίου 1984(2) σχετικά με το βάρος, τις διαστάσεις και 
μερικά άλλα τεχνικά χαρακτηριστικά ορισμένων οδικών 
οχημάτων το μέγιστο επιτρεπόμενο πλάτος για οχήματα 
οποιουδήποτε τύπου ανέρχεται σε 2,50 m. Η Επιτροπή 
προτείνει τώρα αύξηση του μέγιστου επιτρεπόμενου 
πλάτους κατά 10 cm για τα αυτοκίνητα ψυγεία. 
1.2. Η πρόταση αυτή ανάγεται στο γεγονός ότι τα μονω­
τικά τοιχώματα των αυτοκινήτων ψυγείων έχουν μεγαλύ­
τερο πάχος (δηλαδή πάχος που υπερβαίνει τα 45 mm) από 
εκείνο των υπόλοιπων οχημάτων. Τούτο οδηγεί σε μείωση 
του εσωτερικού πλάτους (με δεδομένο μέγιστο συνολικό 
πλάτος του οχήματος 2,50 m), πράγμα που με τη σειρά 
του καθιστά αδύνατη την τοποθέτηση δύο διεθνώς τυπο­
ποιημένων παλετών, τη μία δίπλα στην άλλη και, κατά 
συνέπεια, μη αποδοτική τη χρησιμοποίηση του ωφέλιμου 
χώρου του οχήματος. 
1.3. Αν κι αν είναι διατεθειμένη να δεχθεί την πρόταση 
της Επιτροπής και την επιχειρηματολογία στην οποία 
αυτή στηρίζεται, επιθυμεί, ωστόσο, να διατυπώσει ορισμέ­
νες παρατηρήσεις και να εκφράσει ορισμένες επιφυλάξεις 
σχετικά με το έγγραφο της Επιτροπής. 
2. Γενικές παρατηρήσεις 
2.1. Καταρχήν, δεν πρέπει να διαφεύγει της προσοχής 
το γεγονός ότι η Επιτροπή προτείνει μια παρέκκλιση από 
τις διατάξεις της ισχύουσας οδηγίας. Το γεγονός αυτό 
δεν θα προκαλούσε ανησυχίες αν η εν λόγω οδηγία είχε 
εφαρμοσθεί κατά τρόπον ενιαίο σε όλα τα κράτη μέλη. 
Ωστόσο, οι διάφορες παρεκκλίσεις που έγιναν από τότε 
που τέθηκε σε εφαρμογή η οδηγία καθώς και η πρόταση 
της Επιτροπής για τη θεσμοποίηση των παρεκκλίσεων 
για μια ορισμένη κατηγορία οχημάτων (δηλαδή, των αυτο­
κινήτων ψυγείων) δημιουργούν φόβους μήπως τελικά η 
οδηγία αυτή παραμείνει νεκρό γράμμα. Ως προς το σημείο 
αυτό θα ήταν επιθυμητή μία υπεύθυνη ενημέρωση από την 
Επιτροπή σχετικά με την μέχρι σήμερα εφαρμογή της 
οδηγίας 85/3/ΕΟΚ και, ιδιαίτερα, σχετικά με το ποιες 
χώρες εφαρμόζουν άλλους κανόνες από εκείνους που προ­
βλέπονται στην οδηγία αυτή. 
(') ΕΕ αριθ. C 148 της 6. 6. 1987. σ. 10. 
C-) ΕΕαριθ. L 2 της 3. 1. 1985. σ. 14. 2.2. Η πρόταση αυτή υπερβαίνει τα στενά πλαίσια μιας 
συγκεκριμένης κατηγορίας οχημάτων και άπτεται περισ­
σότερων θεμάτων, πράγμα που μας οδηγεί να εκφράσουμε 
θέσεις και απόψεις πάνω στο γενικότερο πρόβλημα των 
τεχνικών χαρακτηριστικών των οχημάτων και των 
επιπτώσεων τους. Αυτή η άποψη ενισχύεται και από τις 
τρέχουσες συζητήσεις της τεχνικής επιτροπής αριθ. 104 
του Διεθνούς Οργανισμού Τυποποίησης (ISO). Επιπλέον 
η ΟΚΕ διερωτάται μήπως η οδηγία 85/3/ΕΟΚ ξεπερασθεί, 
στο μεταξύ, σε ορισμένα σημεία της, πράγμα που θα απαι­
τούσε αναθεώρηση της. Το γεγονός π.χ. ότι η Επιτροπή 
μόλις τώρα «ανακαλύπτει» το πρόβλημα των αυτοκινήτων 
ψυγείων, ενισχύει την άποψη αυτή. Σχετικά, τίθεται το 
ερώτημα, αν το ειδικό πρόβλημα του πλάτους δεν θίγει 
στην πραγματικότητα γενικά τα οχήματα. 
2.3. Αναγκαίο θα ήταν επίσης όχι η λύση επιμέρους 
τεχνικών προβλημάτων, όπως επιχειρείται εν προκειμένω, 
αλλά μία σφαιρική αντιμετώπιση του όλου θέματος του 
βάρους, των διαστάσεων και των άλλων τεχνικών χαρα­
κτηριστικών των οχημάτων καθώς και των επιπτώσεων 
τους. Αξίζει να σημειωθεί πως η οδηγία 85/3/ΕΟΚ δεν 
θίγει σοβαρές πλευρές του ζητήματος, όπως π.χ. διαστά­
σεις του θαλάμου (κουβουκλίου) οδήγησης. Οι ιδιαιτε­
ρότητες και οι ανάγκες των άλλων τρόπων μεταφορών 
όπως π.χ. το όχημα και οι διαστάσεις των σιδηροδρόμων 
και ιδίως των συνδυασμένων μεταφορών, καθώς και οι 
σημαντικές εξελίξεις που έχουν παρατηρηθεί στον τομέα 
αυτό τα τελευταία χρόνια, θα πρέπει επίσης να ληφθούν 
σοβαρά υπόψη. 
2.4. Αξίζει να σημειωθεί πως μια χώρα μέλος έχει ζητή­
σει πρόσφατα αναπροσαρμογή των τιμών μιας σειράς 
τεχνικών χαρακτηριστικών των οχημάτων, πράγμα που 
συνηγορεί επίσης υπέρ μίας συνολικής επανεξέτασης του 
ζητήματος. 
2.5. Ο καθορισμός ενιαίων τιμών, σε κοινοτικό επίπεδο, 
όσον αφορά το βάρος, τις διαστάσεις και ορισμένα άλλα 
τεχνικά χαρακτηριστικά των οχημάτων υποστηρίζεται 
χωρίς επιφυλάξεις. Αυτό είχε ζητήσει άλλωστε και η ΟΚΕ 
στη γνωμοδότηση της του Ιανουαρίου 1980 (3). Αυτή η 
εναρμόνιση είναι τώρα περισσότερο από ποτέ επιτακτική 
ενόψει της ολοκλήρωσης της εσωτερικής αγοράς μέχρι 
(3) Γνωμοδότηση της 31ης Ιανουαρίου 1980 (ΕΕ αριθ. C 113 της 
7. 5. 1980. σ. 14). 
Αριθ. C 319/28 Επίσημη Εφημερίδα των Ευρωπαϊκών Κοινοτήτων 30. 11.87 
το 1992. Γι'αυτό, ζητείται από την Επιτροπή να καθορίσει 
ένα συγκεκριμένο χρονοδιάγραμμα των μέτρων που πρέ­
πει να ληφθούν για να υπάρξουν το 1992 ενιαίες τιμές σε 
όλες τις χώρες. Επίσης, έχοντας υπόψη τον μη ενιαίο 
τρόπο εφαρμογής της οδηγίας 85/3/ΕΟΚ, πιστεύουμε ότι 
θα έπρεπε να επιδιωχθεί τελικά η θέσπιση ενός κανονι­
σμού σχετικά με το θέμα αυτό. 
2.6. Σχετικά με την παρούσα πρόταση, η έκπληξη είναι 
το γεγονός ότι δεν ζητήθηκε προκαταβολικά η γνώμη των 
κοινωνικών εταίρων. Η Επιτροπή προσπαθεί να επιτύχει 
μία τεχνική λύση σε ένα πρόβλημα χωρίς να εξετάζει 
άλλες τεχνικές πλευρές του ζητήματος (π.χ βάρος, μήκος, 
ύψος του οχήματος, διαστάσεις θαλάμου οδήγησης), 
καθώς επίσης και άλλες επιπτώσεις στην εφαρμογή των 
προτεινόμενων μέτρων. Υπενθυμίζεται σχετικά πως στην 
παραπάνω αναφερθείσα γνωμοδότηση της ΟΚΕ είχε ζητη­
θεί η σύσταση από την Επιτροπή μίας ομάδας εργασίας 
στην οποία θα συμμετέχουν επαγγελματικοί και κοινω­
νικοί φορείς, για την εξέταση των συνεπειών από την 
εφαρμογή της οδηγίας. 
3. Ειδικές παρατηρήσεις 
3.1. Τεχνικές και οικονομικές πλευρές του ζητήματος 
3.1.1. Οι οικονομικές επιπτώσεις από την εφαρμογή 
των προτεινόμενων μέτρων είναι ανησυχητικές. Αφενός, 
η συνύπαρξη δύο, τουλάχιστον, κατηγοριών αυτοκινήτων 
ψυγείων, κατά τη διάρκεια της μεταβατικής περιόδου, θα 
είχε δυσμενείς επιδράσεις στις συνθήκες ανταγωνισμού 
και, αφετέρου, είναι δυνατόν να υπάρξουν αισθητές 
επιπτώσεις όσον αφορά το κόστος των μεταφορικών 
επιχειρήσεων και των κατασκευαστών οχημάτων με τις 
νέες επενδύσεις που θα πρέπει να πραγματοποιηθούν με 
ταχύτερο, ενδεχομένως, ρυθμό από τον προβλεπόμενο, 
λόγω εφαρμογής των νέων διατάξεων. 
3.1.2. Ορισμένες αντιρρήσεις μπορούν να εκφραστούν 
ακόμη όσον αφορά το πεδίο εφαρμογής της πρότασης της 
Επιτροπής. Ο όρος «αυτοκίνητο-ψυγείο» (5η περίπτωση 
Βρυξέλλες, 23 Σεπτεμβρίου 1987. του άρθρου 2 της οδηγίας) είναι ασαφής και θα έπρεπε να 
αντικατασταθεί από την έκφραση «οχήματα με μονωτικά 
τοιχώματα, που προορίζονται για μεταφορές πάνω σε 
παλέτες». 
3.1.3. Όσον αφορά τους χρησιμοποιημένους όρους, 
αλλά και τις προτεινόμενες διαστάσεις, αυτές θα έπρεπε 
να καθορίζονται σε στενή συνεργασία με το Διεθνή Οργα­
νισμό Τυποποίησης (ISO). 
3.2. Υγιεινή, ασφάλεια και κοινωνικές πτυχές 
3.2.1. Αποδεχόμενος κανείς την άποψη της Επιτροπής 
πως λόγοι δημόσιας υγείας επιβάλλουν τη μεταφορά ευαί­
σθητων τροφίμων σε οχήματα με παχέα τοιχώματα, μπορεί 
να παρατηρήσει πως η πρόταση για αύξηση του μέγιστου 
επιτρεπόμενου πλάτους των αυτοκινήτων ψυγείων κατά 
10 cm δεν λύνει, από μόνη της, κατά τρόπο συγκεκριμένο 
και οριστικό το πρόβλημα της ασφαλούς μεταφοράς ευαί­
σθητων τροφίμων σε αυτοκίνητα-ψυγεία (π.χ σε σχέση με 
την αλυσίδα ψύξης). 
3.2.2. Έχουν οι συνέπειες που θα προκληθούν από την 
αύξηση του πλάτους του οχήματος τόσο σε ορισμένες 
οδικές υποδομές όσο και στην οδική ασφάλεια, ληφθεί 
επαρκώς υπόψη από την Επιτροπή; 
3.2.3. Το θέμα της ασφάλειας είναι πρωταρχικής σημα­
σίας όχι μόνο σε σχέση με τους άλλους χρήστες των 
δρόμων αλλά και τον οδηγό του οχήματος. Σχετικά με 
αυτό, η λήψη οποιωνδήποτε μέτρων στο τεχνικό επίπεδο 
δεν θα πρέπει μόνο να εγγυάται την ασφάλεια του, αλλά 
και να μην αποβαίνει, γενικά, σε βάρος των συνθηκών 
εργασίας του αλλά και της κατάστασης του. 
3.3. Περιβάλλον 
Η προστασία και η βελτίωση του περιβάλλοντος από τον 
θόρυβο και τη μόλυνση είναι στόχοι ύψιστης σημασίας. 
Πιθανές επιδράσεις από την αύξηση του μέγιστου επιτρε­
πόμενου πλάτους των οχημάτων στο περιβάλλον και τις 
συνιστώσες του θα πρέπει να μελετηθούν εξονυχιστικά. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT